cyanic-selkie/wikianc huggingface dataset:
Արհեստ ճարտասանութեան
Արհեստ ճարտասանութեան կամ «Յաղագս արհեստի ճարտասանութեան», հռետորական, անտիպ դասագիրք, որ պատրաստված է XVII դարի առաջին կեսից ոչ ուշ (Երևանի Մեսրոպ Մաշտոցի անվան Մատենադարան, ձեռ․ N: 8333)։ Հեղինակն անհայտ է։ Բաղկացած է 6 գրքից։ XVII դարի կեսերին այս երկից է համառոտվել, վերամշակվել ու վերաշարադրվել Հովհաննես Հոլովի «Համառօտութիւն ճարտասանականի արհեստի» գիրքը (հրտ․ 1674)։ XVIII դարի սկզբներին Խաչատուր Էրզրումցին, իր «ճարտասանութիւն» երկը (հրտ․ 1713) հորինելիս, օգտագործել է այս նույն դասագիրքը՝ գրեթե ամբողջությամբ որդեգրելով նաև նրա տերմինաբանությունը։
Ծանոթագրություններ
Կատեգորիա:Հայերեն գրքեր
Պիտիուսյան կղզիներ
Պիտիուսյան կղզիներ (Pitiusas, Las Pitiusas), հայտնի են որպես Պիտիուսներ կամ Պինյան կղզիներ, Բալեարյան կղզիների կղզիներից Իվիսայի, Ֆորմենտերայի Ս'Էսպալմադորի և այլ փոքր կղզիների հավաքական անվանումն է։ Վարչականորեն պատկանում է իսպանական Բալեարյան կղզիներ պրովինցիային։ Տարածքը կազմում է 654,28 կմ²։ Բնակչությունը կազմում է 161 369 մարդ (2006 թ․)։
Աշխարհագրություն
Կղզիները գտնվում են Մալյորկա կղզու հարավարևմտյան մասից 100 կիլոմետր հեռավորության վրա և իսկ Պիրենեյան թերակղզում Կապ դե լա Նաույից մոտավորապես 80 կիլոմետր հեռավորության վրա։
Պատմություն
Հին ժամանակներում կղզիները հայտնի էին որպես Պիտիուսա կղզիներ, որոնք նշված էին Կլավդիոս Պտղոմեոսի աշխարհագրության մեջ, Օֆիուսիս և Էբիսուս անուններով, որոնք նույնանուն քաղաք են ունեցել։ Կղզիները օգտագործվում էին կիլիկյան ծովահենների կողմից, որպես հենակետ։ Հռոմեացի գեներալ Աննիուսը իր մեծ նավատորմով քշեց ծովահեններին և նրանց հետ միասին հռոմեական գեներալ Քվինտոս Սերտորիոսին, ով ապաստան էր փնտրում այնտեղ։
Կառավարում
Պինյան կղզիները երբեմն խմբավորված են միասին որպես Բալեարյան կղզիների մի մաս, կամ այլ կերպ համարվել է վերոհիշյալ կղզիներից առանձնացված մաս։ Քաղաքականորեն նրանք Բալեարյան կղզիներ ինքնավար համայնքի մի մասն են կազմում։ Սկզբում դրանք միևնույն ինքնավար խորհրդի (Իվիսայի և Ֆորմենտերայի) վարչական մաս էին կազմում, սակայն 2007 թվականից նրանք այժմ բաժանվում են Իվիսայի Ֆորմենտերայի ինքնավար խորհուրդների միջև (յուրաքանչյուրը որպես առանձին կոմարկա), որոնք Բալեարյան կղզիների չորս հիմնական վարչական ստորաբաժանումներից են։
Արտաքին հղումներ
Կատեգորիա:Կղզեխմբեր այբբենական կարգով Կատեգորիա:Իսպանիայի կղզեխմբեր Կատեգորիա:Իսպանիայի աշխարհագրություն Կատեգորիա:Բալեարյան կղզիներ
Կենտրոնական և Արևելյան Եվրոպա
Կենտրոնական և Արևելյան Եվրոպա (ԿԱԵ) (Central and Eastern Europe, CEE), Արևելյան Եվրոպայի նախկին սոցիալիստական պետությունները, որոնք չեն մտնում ԱՊՀ-ի կազմի մեջ։
Շպայնսհարթ
Շպայնսհարթ (Speinshart), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 1138 մարդ 2010 թվականի դեկտեմբերի 31-ի տվյալներով ։ Զբաղեցնում է 16,79 կմ2 տարածք։ Պաշտոնական կոդ՝ 09 3 74 157։
Կենտրոնական և Արևելյան Եվրոպա
Գրականության մեջ հանդիպում է նաև Արևելա-Կենտրոնական Եվրոպա անվանումը (ԱԿԵ)։
Շպայնսհարթ
Արտաքին հղումներ
Կատեգորիա:Գերմանիայի բնակավայրեր
Կենտրոնական և Արևելյան Եվրոպա
ԿԱԵ կազմ
Կենտրոնական և Արևելյան Եվրոպայի երկրները դասակարգվում են ըստ Եվրամիությանը (ԵՄ) միանալու իրենց կարգավիճակի. 2004 թվականի մայիսի 1-ին ԵՄ-ին միացան Էստոնիան, Լատվիան, Լիտվան, Չեխիայի Հանրապետությունը, Սլովակիան, Լեհաստանը, Հունգարիան և Սլովենիան, 2007 թվականի հունվարի 1-ին՝ Ռումինիան և Բուլղարիան, իսկ 2013 թվականի հուլիսի 1-ին՝ Խորվաթիան։ Համաշխարհային բանկի 2008 թվականի վերլուծության համաձայն, զարգացած շուկայական տնտեսություններին անցումն ավարտվել է բոլոր 10 երկրների համար, որոնք ԵՄ-ին անդամակցել են 2004 և 2007 թվականներին ։
ԿԱԵ երկրներին են պատկանում նախկին սոցիալիստական պետությունները, որոնք գտնվում են Ռուսաստանի, Բելառուսի, Ուկրաինայի, Մոլդովայի արևմուտքում, Ֆինլանդիայի և Բալթիկ ծովի հարավում, Հունաստանի հյուսիսում, Ավստրիայի, Իտալիայի և Գերմանիայի արևելքում։
ԽՍՀՄ նախկին միության հանրապետությունները՝ Լատվիան, Լիտվան և Էստոնիան, ժամանակակից հետազոտողներն ընդգրկում են ԿԱԵ-ի երկրների ցանկում՝ Եվրոպական միություն մտնելու պատճառով։
Մյուս նախկին սոցիալիստական երկրները, որոնք մտնում են Խորհրդային Միության մեջ և գտնվում են Եվրոպայի տարածքում՝ Բելառուսը, Ուկրաինան, Մոլդովան, Ռուսաստանը, մեծամասամբ չեն մտնում Կենտրոնական և Արևելյան Եվրոպայի երկրների մեջ
։ Տվյալ պետությունները (բացառությամբ չճանաչված Մոլդովայի Հանրապետության) մտնում են Անկախ Պետությունների Համագործակցության մեջ։
Արտաքին հղումներ
Կատեգորիա:Եվրոպայի աշխարհագրություն Կատեգորիա:Եվրոպա Կատեգորիա:Եվրոպայի տարածաշրջաններ
Մարիա Մանասեինա
Մարիա Միխայլովնա Մանասեինա (Мария Михайловна Манасеина, աղջկական ազգանունը՝ Կորկունովա, առաջին ամուսնության՝ Պոնյատովսկայա, ), ռուս բժշկուհի, սոմնոլոգիայի և կենսաքիմիայի հիմնադիրներից մեկը։
Կենսագրություն
Ծնվել է 1841 թվականին Պետերբուրգում, եղել է ակադեմիկոս Միխայիլ Կորկունովի աղջիկը։ Մարիայի եղբայրը եղել է փաստաբան, փիլիսոփա Նիկոլայ Կորկունովը, իսկ ամուսինը` բժշկական գիտությունների դոկտորն, պրոֆեսոր Վյաչեսլավ Մանասեինը։
Ստաժավորվել է Վիենայի պոլիտեխնիկ ինստիտուտում, բուսաբան Յուլիուսա Վիզների մոտ։ Կիրովի անվան ռազմական բժշկական ակադեմիայում՝  Իվան Թարխանովի լաբորատորիաներում սահմանել է նորարարական փորձեր քնի և ալկոհոլի ոլորտում։ Առաջինը եկել է այն եզրակացության, որ խմորիչ բջիջները պայմանավորված չեն ալկոհոլային խմորումով։ Հետագայում այդ հայտնագործության համար Էդուարդ Բուխները ստացել է Նոբելյան մրցանակ։ Մարիան աշխարհում  բժշկական տեսանկյունից քնի խնդիրներների մասին պատմող առաջին գրքի հեղինակն է, որը թարգմանվել է եվրոպական մի քանի լեզուներով։
1860-ական թվականների սկզբներին ակտիվորեն համագործակցել է է Պետերբուրգի ռադիկալների կուսակցությանը։ Վերջին տարիներին Պետերբուրգում  քանի անգամ ելույթ է ունեցել իր հրապարակային ընթերցումներով, որոնք հետագայում հրապարակվել են։
Աղբյուրներ
Կատեգորիա:Գիտնականներ այբբենական կարգով Կատեգորիա:Ռուս գրողներ Կատեգորիա:Ռուս բժշկուհիներ Կատեգորիա:Ռուս կենսաքիմիկոսներ
Ագնես Դին
Ագնես Դին (Agyness Deyn, ի ծնե Լորա Միշել Հոլլինս, ), անգլիացի մոդել, դերասան և երգչուհի ։
Կարիերա
Ծնվել է Մանչեստր քաղաքի արդյունաբերական շրջանում, միայնակ մոր ընտանիքում, որը բուժքույր է և մեծացրել է 3 երեխա։ Ագնեսն ունի կրտսեր քույր՝ Էմիլին և ավագ եղբայր՝ Գրեգը։ Դպրոցում սովորելուց հետո սկսում է աշխատել փաբում որպես մաուցողուհի։ 16 տարեկանում գեղեցկության փոքր մրցույթին դիմում է ներկայացնում և զբաղեցնում առաջին հորիզոնականը, որից հետո մեկնում է Լոնդոն, որտեղ սկսում է աշխատել գիշերային ակումբում որպես բարմեն։
Ինչպես վկայում է մամուլը, 18 տարեկանում Լոնդոնի փողոցներից մեկում նրան նկատել է մի հայտնի լուսանկարիչ, և հաջորդ օրը «Models 1» մոդելային ընկերությունը պայմանագիր է կնքում նրա հետ։
Իր կեղծանունը Լորան վերցրեց 14-րդ դարի շոտլանդացի մի վանականից։ Ագնեսի համար ընտրեցին շատ արտառոց ու անսովոր կերպար՝ արմատապես սպիտակ մազեր, նեղ շալվարներ, բաճկոններ տարատեսակ ամրակներով ու կոճակներով։
Ագնեսը պայմանագրեր է կնքել Anna Sui, Blugirl by Blumarine, Burberry, Cacharel, John Galliano, House of Holland, Gianfranco Ferrè, Giorgio Armani, Mulberry, Paul Smith և Vivienne Westwood նորաձևության տների հետ։ Նա զբաղեցրել է Դրյու Բերիմորի տեղը New Look գովազդային ընկերությունում։
2008 թվականի սկզբին Ագնեսը ստացավ «Մեծ Բրիտնիայի երիտասարդական մշակույթի դեսպան» և «նորաձևության արդյունաբերության հաջորդ մեծ սուպերմոդել» պաշտոնական տիտղոսները, ինչպես նաև արժանացել է Բրիտանական նորաձևության՝ British Fashion Awards-ի մրցանակին, որպես 2007 թվականի լավագույն սուպերմոդել։
Ագնեսը պլանավորում է թողնել պոդիումը և լրջորեն զբաղվել ռոք երաժշտությամբ։ Նա հիմնադրեց իր սեփական խումբը։
2007 թվականի մայիսին Ագնեսը հայտնվել է ամերիկական Vogue ամսագրի շապիկին։ Մինչև 2008 թվականի օգոստոսը Ագնեսը դարձել էր մի քանի ապրանքանիշների «դեմքը»՝ «Beat» (օծանելիք Burberry-ից), «Ma Dame» Jean Paul Gaultier, Shiseido (փոխարինելու եկավ Անջելինա Ջոլիին) և House of Holland :
Երաժշտություն
Դին մասնակցել է Five O'Clock Heroes խմբի «Who» երգի ձայնագրմանը ու տեսահոլովակի նկարահանմանը ։ Նկարահանվել է Woodkid-ի տեսահոլովակում, որը թողարկվել է 2011 թվականի ապրիլին։
Արտաքին հղումներ
Կատեգորիա:Բրիտանացի մոդելներ Կատեգորիա:Բրիտանացի երգիչներ Կատեգորիա:Բրիտանացի դերասաններ Կատեգորիա:Բրիտանացի կինոդերասանուհիներ Կատեգորիա:Թատրոնի դերասանուհիներ Կատեգորիա:Անգլիացի կինոդերասանուհիներ
Հայ-ադրբեջանական շփման գիծ
Հայ-ադրբեջանական շփման գիծ (նաև՝ հայ-ադրբեջանական սահման), Հայաստանի և Ադրբեջանի հանրապետությունների զինված ուժերի կողմից վերահսկվող բաժանարար գիծ, որը երբեմն համընկնում է երկու երկրների միջազգայնորեն ճանաչված սահմաններին ։ Այն մեծամասամբ ձևավորվել է Խորհրդային Միության փլուզման և հայ-ադրբեջանական պատերազմի հետևանքով՝ անցնելով մի կողմից Հայաստանի Հանրապետության ու Արցախի Հանրապետության և մյուս կողմից Ադրբեջանի Հանրապետության ու վերջինի կազմի մեջ գտնվող Նախիջևանի Ինքնավար Հանրապետության միմյանց սահմանակից հատվածով։
Արցախյան ազատամարտից հետո (1991-1994)
Հայաստան-Ադրբեջան միջազգայնորեն ճանաչված սահմանը (չհաշված Արցախի հատվածը) փոքր ինչ տարբերվում է ներկայում փաստացի ձևավորված սահմանից։ Մասնավորապես, Ադրբեջանի կողմից վերահսկվում է Հայաստանի մաս ճանաչված Արծվաշենը, իսկ Հայաստանի կողմից վերահսկվում է միջազգայնորեն Ադրբեջանի մաս ճանաչված Վերին Ոսկեպարը և Սոֆուլուն։
Այս տարածաշրջանում բաժանարար գիծն անցնում է մի կողմից Հայաստանի Հանրապետության Տավուշի, Գեղարքունիքի, Վայոց ձորի մարզերի և մյուս կողմից Ադրբեջանի Հանրապետության Ղազախի, Աղստաֆայի, Թովուզի, Գետաբեկի, Դաշկեսանի շրջանների սահմանային գոտով։
Առավել վտանգավոր հատվածներ են համարվում Տավուշի մարզ - Ղազախի, Աղստաֆայի, Թովուզի շրջաններ հատվածը, որտեղ բնակավայրերը հակառակորդ կողմերի ռազմական հենակետերին բավականին մոտ են գտնվում։ Այս հատվածում պարբերաբար տեղի են ունենում սահմանային փոփոխություններ, որոնք պայմանավորված են միմյանց դեմ ուղղված ռազմական փոքր, կայծակնային գործողություններով ։
Հայաստան-Նախիջևան միջազգայնորեն ճանաչված սահմանը նույնպես փոքր ինչ տարբերվում է ներկայում փաստացի ձևավորված սահմանից։ Մասնավորապես, Հայաստանի կողմից վերահսկվում է միջազգայնորեն Ադրբեջանի մաս ճանաչված և Հայաստան-Իրան միջպետական ավտոճանապարհին մոտ գտնվող Տիգրանաշենը։
Այս տարածաշրջանում բաժանարար գիծն անցնում է մի կողմից Հայաստանի Հանրապետության Արարատի, Վայոց ձորի, Սյունիքի մարզերի և մյուս կողմից Նախիջևանի Ինքնավար Հանրապետության Սադարակի, Շարուրի, Քենգերլիի, Բաբեկի, Ջուղայի, Շահբուզի, Օրդուբադի շրջանների սահմանային գոտով։
Այս տարածաշրջանում բաժանարար գիծն անցնում է մի կողմից Արցախի Հանրապետության Շահումյանի, Մարտակերտի, Ասկերանի, Մարտունու, Հադրութի շրջանների և մյուս կողմից Ադրբեջանի Հանրապետության Դաշկեսանի, Գյոյգյոլի, Գորանբոյի, Թարթառի, Աղդամի, Խոջավենդի, Ֆիզուլիի շրջանների սահմանային գոտով։
Ծանոթագրություններ
Կատեգորիա:Հայաստանի Հանրապետության սահմաններ Կատեգորիա:Հայ-ադրբեջանական շփման գիծ
Արկար
Արկար, արկալ, արխար (Ovis vrientalisarcar), տափաստանային վայրի ոչխար, ասիական մուֆլոնների ենթատեսակ։ Տարածված է Կասպից և Արալյան ծովերի միջև ընկած տափաստաններում և կիսաանապատներում, ավելի քիչ՝ Ղազախստանի, Միջին Ասիայի և Աֆղանստանի ենթալեռնային շրջաններում (մինչև 200 մ բարձրության վրա)։ Արկարները ապրում են հոտերով (5-20, երբեմն՝ 60-100 գլուխ)։
Սնվում են խոտաբույսերով։ Սեռահասուն են դառնում երեք տարեկանից, հղիությունը տևում է 5 ամիս, ծնում են 1-2 գառ։ Ենթադրում են, որ արկարը ընտանի, երկար՝ նիհար պոչավոր և ճարպապոչավոր ոչխարների նախահայրերից է։ ՍՍՀՄ-ում այս կենդանու որսն արգելված է։
Կատեգորիա:Կենդանիներ
Անդրանիկ զորավարի հեծյալ արձանը
Անդրանիկ զորավարի հեծյալ արձանը, Լևոն Մուրադովի կերտած արձանը, որը դրված է Փարիզի Պեր Լաշեզի գերեզմանոցում` նրա գերեզմանին։ Իր բովանդակությամբ ու լուծումով դա ավելի համապատասխանում է կամերային քանդակի պահանջներին։ Ըստ երևույթին, ավելի հարմար քանդակ չունենալով, սփյուռքահայերը Անդրանիկի հիշատակը հավերժացնելու համար, գերադասել են այդ գործը։
Նկարագրություն
Արձանը ներկայացնում է Անդրանիկին` ձիու վրա նստած, գրոհի պատրաստ վիճակում, մի ժայռաբեկորի բարձունքին։ Նա մի պահ սանձել է անհանգիստ ձիուն և դիտում է մարտադաշտը` կողմնորոշելու իր անելիքը։ Պատվանդանին հարթաքանդակի ձևով պատկերված են նրա կամավորական ջոկատները` պատրաստ գրսհելու։
Մտահղացում
Արտասահմանյան պայմաններում Անդրանիկի հուշարձանի ստեղծումը սփյուռքահայության երախտագիտության տուրք է` փառաբանված զորավարի հիշատակը հավերժացնելու, որն իր ամբողջ կորովը ներդրեց արևմտահայության ողբերգության տարիներին թուրքական բռնակալներից ազատագրելով հայ ժողովրդի մի նշանակալի մասը։
Կերպարի մշակման ոճ
Անկախ իր նշանակությունից` այս գործն հայկական արվեստում փոքրաթիվ ստեղծագործություններից մեկն է։ Այն բավական ճշմարտացիորեն, առանց գունազարդելու ներկայացնում է Անդրանիկին իր էությամբ որպես խիզախ ազգային հերոսի հայ ազատագրական պայքարում ցուցաբերած իր գործունեությամբ։ Արձանը կոմպոզիցիայով իմաստավորվել է` համապատասխանելով իր գաղափարին։ Պատվանդանի դեր կատարող ժայռի թեքությունը արձանին հաղորդում է սլացիկ շարժում` միաժամանակ նպաստելով ամբողջությամբ ուրվագծվելու երկնքի ֆոնին, տպավորիչ դարձնելով նրա արտահայտչականությունը։ Գեղեցիկ շարժման մեջ է նրա ձիու ֆիգուրը` իր պրկված մկաններով ստեղծելով բնական իրավիճակ ։
Ծանոթագրություններ
Կատեգորիա:Հայ քանդակագործներ Կատեգորիա:Լևոն Մուրադովի քանդակներ Կատեգորիա:Հայաստանի ազգային պատկերասրահի նկարներ
Ան սյուր Լես
Ան սյուր Լես (Grottes de Han-sur-Lesse կամ Grottes de Han)՝ բնական ծագում ունեցող քարանձավ, Բելգիայի զբոսաշրջային կարևորագույն օբյեկտներից մեկը, ուր տարեկան այցելում է կես միլիոնից ավելի մարդ։ Գտնվում է Նամյուր պրովինցիայի Ան սյուր Լես գյուղի մերձակայքում։
Հակիրճ տեղեկություններ
Քարանձավն առաջացել է հիմնականում կրաքարե կազմություն ունեցող բլրի ստորոտով հոսող Լաս գետի (Մաասի վտակներից է) ջրերի ազդեցությամբ կրաքարային ապարների կարստային լուծման հետևանքով։ Գետը  ուղիղ գծով ավելի քան մեկ կիլոմետր հոսում է այդ կրաքարային բլրի երկայնքով։ Քարանձավի ներսում մշտապես առկա է խոնավության բարձր մակարդակ, տարվա բոլոր եղանակներին պահպանվում է նույն՝ 13 աստիճան ջերմությունը։ Այնտեղ մուտք գործել հնարավոր է միայն հին, զբոսաշրջային, հատուկ տրամվայով, որն իր ուղերթը մեկարկում է գյուղի կենտրոնից և անցնում շուրջ երկու կիլոմետր, մինչև որ հասնում է քարանձավի մուտքին։ Էքսկուրսիան, որ տևում է մեկից մեկուկես ժամ, ներառում է նաև լուսաձայնային շոու՝ ամենաընդարձակ սրահում, մակույկներով զբոսանք՝ Լեսի ջրերի վրա և թնդանոթային համազարկ, որն ի ցույց է դնում քարանձավի յուրօրինակ ակուստիկան։
Արտաքին հղումներ
Կատեգորիա:Քարանձավներ այբբենական կարգով Կատեգորիա:Բելգիայի քարանձավներ
Պեղիոն
Պեղիոն կամ Պելիnն ( Πήλιον), լեռ, որը գտնվում է Իլլիրիայի և Միջին Հունաստանի (Թեսալիա) միջև։ Բարձրությունը՝ 1618 մ։ Ըստ հուն, առասպելների՝ հսկաները փորձել են Պ․ և հարևան Օսսա լեռը դնել Ողիմպոսի (կամ Օսսան և Ողիմպոսը պեղիոնի) վրա՝ երկինքը նվաճելու համար։ Ուրիշ առասպելներում այդ մտադրությունը վերագրվում է Պոսիդոնի թոռներ (այլ տարբերակում՝ որդիներ) Օտոսին ու Եփիալտեսին, որոնք ուզում էին բարձրանալ երկինք՝ Հերա և Աֆրոդիտե դիցուհիների սերը նվաճելու համար, սակայն, հանդգնության համար նրանց սպանել է Ապոլլոնը։ «Օսսան Պեղիոնի վրա դնել» արտահայտությունն ունի վիթխարի գործ կատարելու, երբեմն՝ հսկայական ջանքերով փոքր արդյունքի հասնելու հեգնական իմաստ։ Արգոնավորդների առասպելում հիշվում է, որ Արգո նավը պատրաստվել է Պեղիոնի վրա աճող անտառի փայտից։ Պեղիոնի գագաթի քարայրում իբր ապրել է Հերակլեսի բարեկամ, շատ հերոսների (այդ թվում՝ Աքիլլեսի) դաստիարակ Քիրոն կենտավրոսը։ Պեղիոնի լանջին եղել է Զևսի սրբարանը։
Կատեգորիա:Լեռներ այբբենական կարգով
Նիկոլայ Աբրամով (գիտնական)
Նիկոլայ Մատվեևիչ Աբրամով, հաղորդակցության ուղիների ճարտարագետ, ինժեներական երկրաբանության բնագավառում գիտնական, պրոֆեսոր, ֆակուլտետի դեկան։
Կենսագրություն
Ծնվել է Նովոչերկասկ քաղաքում գտնվող կազակների ընտանիքում։
Ն. Մ. Աբրամովի առաջին գործը սկսվում է 1904 թվականից և նվիրված է Ա. Վիերենեգելի`արկադային ֆերմայի համակարգի հաշվարկին։ Այն տպագրվել է կայսր Ալեքսանդր Առաջինի երկաթուղային ճարտարագետների ինստիտուտի հրատարակություններում։ Հետագայում Նիկոլայ Մատվեևիչը զբաղվեց կառուցվածքային մեխանիկայի դասավանդման մեթոդների հարցերով՝ առանձնահատուկ ուշադրություն դարձնելով ուսանողների ֆիզիկական և մաթեմատիկական պատրաստությանը՝ նյութերի դիմադրությունը ուսումնասիրելու համար։
Ռուսաստանի ցեմենտի տեխնիկների և բուծողների կոնգրեսների մշտական բյուրոյի անդամ։ Մասնակցել է Մոսկվայում ռուս բնագետների և բժիշկների XII համագումարին (1909− 1910):
1917-1918 թվականներին եղել է Ռուսաստանի Ուղղափառ եկեղեցու տեղական խորհրդի անդամ ։
19− 25 մայիսի, 1919 թ. մասնակցել է Ստավրոպոլի «Արևելյան Ռուսաստանի եկեղեցական խորհուրդ» կազմակերպությանը։
1928− 1929-ին`Խարկովի տեխնոլոգիական ինստիտուտի վաստակավոր պրոֆեսոր, ԽՏԻ-ի քաղաքաշինության ֆակուլտետի դեկան (1929): Գիտության և տեխնիկայի աշխատողների ուկրաինական հասարակության լիիրավ անդամ (1929):
1939-1947 թթ.՝ սոցիալիստական գյուղատնտեսության մեխանիկական ինժեներների ինստիտուտի նյութական դիմադրության ամբիոնի վարիչ։
Նիկոլայ Մատվեևիչը մահացել է 1949 թ. փետրվարի 13-ին, թաղված է Նովոչերկասկի գերեզմանատանը։
Մատենագիտություն
Ն.Մ. Աբրամովի որոշ աշխատանքներ.
Հղումներ
Կատեգորիա:1949 մահեր Կատեգորիա:Փետրվարի 13 մահեր Կատեգորիա:1876 ծնունդներ Կատեգորիա:Փետրվարի 9 ծնունդներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Ռուս գիտնականներ Կատեգորիա:Ռուս ճարտարագետներ
Հորիզոն
Հորիզոն (ὁρίζων — բառացիորեն՝ սահմանափակող), դիտելիության սահման։ Բաց տեղանքում դիտորդի աչքով երկրի մակերևույթի տեսանելի մաս։ Տեսանելի հորիզոն է կոչվում այն գիծը, որով երկինքը թվում է սահմանակցված երկրի մակերևույթի հետ։ Տեսանելիության հեռավորությունը կախված է շրջապատի նկատմամբ դիտորդի դիտակետի բարձրությունից և տեղանքի ռելիեֆից։
Կատեգորիա:Աշխարհագրություն
Նեչիտայլոյի հուշարձան (Սալսկ)
Վասիլի Նեչիտայլոյի հուշարձան (Памятник Василию Нечитайло), ՌԽՖՍՀ ժողովրդական նկարիչ, ԽՍՀՄ գեղարվեստի ակադեմիայի թղթակից անդամ, Ի. Ե. Ռեպինի անվան պետական մրցանակի դափնեկիր, Ռուսաստանի Դաշնության Ռոստովի մարզի Սալսկ քաղաքում ծնված Վասիլի Կիրիլովիչ Նեչիտայլոյի (1915-1980) հուշարձանը նկարչի հայրենի քաղաքում տեղադրվել է 1989 թվականի սեպտեմբերի 30-ին։ Հուշարձանը մշակութային ժառանգության տարածաշրջանային նշանակության օբյեկտ է համաձայն Ռոստովի մարզային փոքր խորհրդի 1992 թվականի նոյեմբերի 18-ի թիվ 301 որոշման (հուշարձան թիվ 611510377370005) ։
Նկարագրություն
Նկարիչ Վասիլի Կիրիլովիչ Նեչիտայլոյի հուշարձանը տեղադրվել է Ռոստովի մարզի Սալսկ քաղաքի Լենինի և Վորոշիլովի փողոցների հատման վայրում՝ Սալսկի արվեստի թանգարանի անմիջական հարևանությամբ։ Այդ թանգարանի հիմնադրման ժամանակ առաջին հավաքածուի և ֆոնդի ձևավորմանը ակտիվորեն մասնակցել է Նեչիտայլոն։ Նկարչի մահից հետո՝ 1980 թվականին, թանգարանը կոչվել է նրա անունով։ Հուշարձանի հեղինակներն են քանդակագործ Վյաչեսլավ Կլիկովը և ճարտարապետ Վյաչեսլավ Սնեգիրյովը։ Հուշարձանի պատվանդանը պատրաստած է գրանիտից, Նեչիտայլոյի քանդակը՝ բրոնզից (ձուլվածք)։ Պատվանդանի վրա փորագրված է հետևյալ մակագրությունը. «Գեղանկարչության ակադեմիկոս Վասիլի Կիրիլովիչ Նեչիտայլոյին» ։
Հուշարձանի բացում
Հուշարձանի հանդիսավոր բացումը տեղի է ունեցել 1989 թվականի սեպտեմբերի 30-ին «Սալսկ քաղաքի օրվա» տոնակատարության շրջանակներում ։
Ծանոթագրություններ
Կատեգորիա:Ռոստովի մարզի հուշարձաններ Կատեգորիա:Հուշարձաններ այբբենական կարգով Կատեգորիա:1989 հիմնադրումներ Ռուսաստանում
Կոնկորդիա սուլա Սեկիա
Կոնկորդիա սուլա Սեկիա (Concordia sulla Secchia), կոմունա Իտալիայում, գտնվում է Էմիլիա Ռոմանիա մարզի Մոդենա գավառում ։
Բնակչությունը կազմում է 8214 մարդ։ Բնակչության միջին խտությունը՝ 200 մարդ/կմ²։ Զբաղեցնում է 41 կմ² տարածք։ Փոստային ինդեքս՝ 41033։ Հեռախոսային կոդը՝ 0535։
Քաղաքի գլխավոր հովանավորն է Պողոս առաքյալը։ Տոնը միշտ նշում են հունվարի 25-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Բրայս կիրճ (ազգային պարկ)
Բրայս կանիոն (Bryce Canyon National Park), ազգային պարկ ԱՄՆ–ում։ Գտնվում է Յուտայի նահանգի հարավարևմտյան մասում։ Պարկի մակերեսը 145 կմ² է ։ Պարկի ամենադիտարժան վայրը Բրայս կանիոնն է։ Չնայած անվանմանը՝ այն ամենևին էլ կանիոն չէ, այլ ավելի շուտ հսկայական բնական ամֆիթատրոն Պաունտսաուգանտ բարձրավանդակի վրա, որ առաջացել է էրոզիայի հետևանքով։ Բրայսը առանձնանում է երկրաբանական յուրահատուկ կառուցվածքով, որը կոչվում է հուդու։ Այն ձևավորվել է գետերի էրոզիայից և լճերի նստվածքային ապարներից քամու, ջրի և սառույցի ազդեցությամբ։ Նարնջագույն և սպիտակ լեռնաքարերը անկրկնելի տեսարան են ներկայացնում հատկապես մայրամուտին ու արևածագին։
Կանիոնի մերձական տարածքը բնակեցվել է 1850-ական թվականներին։ Այն անվանվել է Էբենեզեր Բրայսի անունով, ով 1875 թվականին այդ շրջանում հիմնել է կալվածք ։ Բրայս կանիոնի հարակից տարածքը 1924 թվականին նախ հռչակվել է բնության ազգային հուշարձան, ապա 1928 թվականին՝ ազգային պարկ։ Այցելությունների թվով Բրայս կանիոն ազգային պարկը զիջում է միայն Գրանդ կանիոն և Զայոն ազգային պարկերին առաջին հերթին մեկուսացած լինելու պատճառով։ Յուտա նահանգի Կանաբ քաղաքը գտնվում է ազգային երեք պարկերի միջև։
Աշխարհագրական դիրք և կլիմա
Կլիման Բրայս կանիոնում ավելի սառն է և ավելի խոնավ մյուս երկու պարկերի համեմատ։ Տեղումների տարեկան միջին քանակը 380–460 մմ է։ Տարեկան միջին մինիմումը -13 °C է, հունվարի միջինը՝ -28 °C։ Պարկում ամենաբարձր ջերմաստիճանը գրանցվել է 2002 թվականի հուլիսի 14–ին՝ 37 °C։
Արտաքին հղումներ
Կատեգորիա:Բնության հատուկ պահպանվող տարածքներ Կատեգորիա:Կիրճեր Կատեգորիա:ԱՄՆ-ի ազգային այգիներ Կատեգորիա:Յուտա Կատեգորիա:Կատեգորիա ԲՊՀՄ II Կատեգորիա:ԱՄՆ-ի աշխարհագրություն
Լոբոս կղզի
Լոբոս կղզի (Lobos ), կղզի, որը գտնվում է Ատլանտյան օվկիանոսում։ Պատկանում է Իսպանիայի Կանարյան կղզեխմբին։ Վարչականորեն պատկանում է Լաս Պալմաս պրովինցիայի Լա Օլիվա մունիցիպալիտետին։
Գտնվում է Ֆուերտևենտուրա կղզուց 2 կիլոմետր դեպի հյուսիս։ Տարածքը կազմում է 4,58 քառ․ կիլոմետր։ 1982 թվականից զուրկ է բնակչությունից։ Կղզի այցելում են զբոսաշրջիկները։
Համարվում է հրաբխային ծագում ունեցող կղզի։ Կղզին ունի 6000-ից մինչև 8000 տարվա հնություն։
Արտաքին հղումներ
Կատեգորիա:Իսպանիայի կղզիներ Կատեգորիա:Կանարյան կղզիներ Կատեգորիա:Անմարդաբնակ կղզիներ
Հորիզոնականներ
Հորիզոնականներ, իզոհիպսեր։ Հունարեն՝ հավասար, միանման բարձրություն։ Գծեր աշխարհագրական քարտեզների վրա, որոնք միացնում են ծովի մակարդակից (Համաշխարհային օվկիանոս) տեղանքի միևնույն բարձրությունն ունեցող կետերը և պատկերացում տալիս երկրի մակերևույթի ռելիեֆի մասին։
Կատեգորիա:Աշխարհագրություն
Pioneer
"Pioneer", հունգարացի երգիչ Ֆրեդիի երգը։ Երգը ներկայացնում է Հունգարիան Եվրատեսիլ 2016 թ.-ի ժամանակ, և այն գրվել է Բորբալա Չարնաիի կողմից, իսկ տեսահոլովակը նկարահանել է Զե Սզաբոն ։ Երգը թողարկվել է 2015 թվականի դեկտեմբերի 30-ից Misztral Music-ի միջոցով ։
Եվրատեսիլ երգի մրցույթ
Ֆրեդին հայտարարվել է այն 30 երգիչների շարքում, որոնք մասնակցել են A Dal 2016-ին 2015 թվականի դեկտեմբերի 15-ին  ։ Եզրափակչում նա նվաճել է թե՛ ժյուրիի, թե՛ հեռուստաքվեարկության ամենաբարձր ձայները՝ հաղթելով մրցությունում ։ Այժմ նա ներկայացնում է Հունգարիան Եվրատեսիլ 2016 թ.-ի ընթացքում՝ ելույթ ունենալով առաջին կիսաեզրափակչում և անցնելով եզրափակիչ ։
Սամորայի Մայր տաճար
Սամորայի Մայր Տաճար (Catedral de Zamora), կաթոլիկ եկեղեցի Սամորայում Իսպանիայի Կաստիլիա և Լեոն ինքնավար համայնքում։ Գտնվում է Դուերո գետի աջ ափին, հին քաղաքի հարավային և բարձրադիր մասում, և դեռևս շրջապատված է հին պատերով և դարպասներով։
Կառուցվել է 1151-1174 թվականներին, և Ռոմանական ճարտարապետության լավագույն օրինակներից մեկն է։
Պատմություն
Նախկին եկեղեցին, որը նաև կոչվում էր Էլ Սալվադոր, եղել է Կաստիլիայի թագավոր Ալֆոնսո VII-ի ժամանակաշրջանում, բայց ըստ երևույթին, այն մասամբ ավերված է եղել, և արքան եկեղեցու ավերակները նվիրաբերել է Սուրբ Թովմաս եկեղեցուն։
Եկեղեցին կառուցվել է եպիսկոպոս Էստեբանի, Ալֆոնսո VII-ի և նրա քրոջ հովանու ներքո։ Շինարարության տարեթիվը (1151-1174 թվականներ) մակագրված է տրանսեպտի հյուսիսային մասում, չնայած վերջին հետազոտություններն ապացուցում են, որ տաճարը սկսվել է կառուցվել 1139 թվականին, եպիսկոպոս Բերնարդոյի ժամանակաշրջանում։
Տաճարը 1174 թվականին օծվել է եպիսկոպոս Էստեբանի կողմից, չնայած աշխատանքները շարունակվում էին դեռևս նրա հաջորդ Գուլիմերոյի ժամանակաշրջանում։ Եկեղեցու կամարակապ սյունասրահն ու զանգակատունը թվագրվում են 13-րդ դարին։ Եկեղեցու նախագծողը անհայտ է։
Ակնարկ
Տաճարը կառուցված է Ռոմանական ճարտարապետական ոճով, լատինական հատակագծով։ Տաճարում կա նավ և երկու ենթակողմ, կարճ խաչաթևեր և երեք կամարաձև աբսիդներ։ Վերջիներս 15-րդ դարում փոխարինվել են Գոթական ճարտարապետության ոճով։ Խաչաթևը պատված է գլանաձև կամարով, նավը՝ խաչաձև կամարով, լատին-ռոմանական կամ պրոտո-գոթական ոճով։
Տրանսեպտի վերևում խաչաթևը գմբեթ-աշտարակն է, որը բաղկացած է 16 կողային նեղ և բարձր կիսակառույց պատուհաններից, և գտնվում է չորս մանր աշտարակների միջև։
Եկեղեցու հարավային կողմում, գտնվում է Պալասիոն եպիսկոպոսի (Եպիսկոպոսի պալատ) պալատը և Պուերտա դել Օբիսպոն (Եպիսկոպոսի դուռը)։ Այն բաժանված է երեք ուղղահայաց հատվածներով, որոնք բաժանված են սյուներով, և պատված են կամարաշարքերով։ Ստորին կողմերում կան լունետներ և Ռոմանական ճարտարապետական ոճով քանդակներ։
Ինտերիերի ուշագրավ առանձնահատկություններից է 1512-1516 թվականներին Խուան դե Բրուսելասի կողմից կառուցված երգչախմբին հատկացված մասը։ Քանդակվեցին ոչ միայն սրբերի և հայտնի մարդկանց կերպարները, այլ նաև երկրային կյանքի տեսարաններ։ Capilla Major ունի մարմարյա սեղան, բարձր խորան, որի կողքին կան երկու բեմ, որոնք կառուցված են մուդեխառ ճարտարապետական ոճով։ Capilla del Cristo de las Injurias՝ Կապիլա դել Կրիստո դե լաս Ինխուրիասը գտնվում է հարավային դռան կողմում, կառուցված է Գասպար Բեսսերայի կողմից։
Զանգը, որը գտնվում է 45 մետր բարձրության վրա, կառուցվել է 13-րդ դարում՝ Ռոմանական ճարտարապետական ոճով։
Տաճարի թանգարան
Տաճարի թանգարանը, 17-րդ դարի կամարակապ սրահ է, առանձնահատուկ է հատկապես 15-17-րդ դարերի ֆլամանդական գոբելեններով։
Արտաքին հղումներ
Կատեգորիա:Իսպանիայի ճարտարապետություն Կատեգորիա:Իսպանիայի եկեղեցիներ Կատեգորիա:Իսպանիայի կաթոլիկ եկեղեցիներ Կատեգորիա:Ռոմանական ճարտարապետություն
Լամա Մոկոնյո
Լամա Մոկոնյո (Lama Mocogno), կոմունա Իտալիայում, գտնվում է Էմիլիա Ռոմանիա մարզի Մոդենա գավառում ։ Բնակչությունը կազմում է 3021 մարդ։ Բնակչության միջին խտությունը՝ 48 մարդ/կմ²։ Զբաղեցնում է 63 կմ² տարածք։ Փոստային ինդեքս՝ 41023։ Հեռախոսային կոդը՝ 0536։
Ժողովրդագրություն
Բնակչության թվաքանակի փոփոխությունները.
Հրանտ Վարդանյան (գործարար)
Հրանտ Միքայելի Վարդանյան (հունվարի 23, 1949, Երևան, Հայկական Խորհրդային Սոցիալիստական Հանրապետություն, ԽՍՀՄ - ապրիլի 20, 2014, Երևան, Հայաստան), գործարար, «Գրանդ Հոլդինգի» հիմնադիր և ղեկավար, բարեգործ, Հայաստանի տնտեսության վաստակավոր աշխատող (2009) ։
Կենսագրություն
Հրանտ Միքայելի Վարդանյանը ծնվել է 1949 թ. հունվարի 23-ին Երևանում (Հայաստան), բանվորի ընտանիքում։ 1956-1966 թթ. սովորել է Երևանի Ս. Մ. Կիրովի անվան համար 12 միջնակարգ դպրոցում։ 1968-1974 թթ. սովորել է Երևանի Պոլիտեխնիկական Ինստիտուտի մեխանիկական և մեքենաշինական ֆակուլտետում՝ ստանալով սննդարդյունաբերության ինժեների որակավորում։ 1990 թ.-ից տնտեսական գիտությունների թեկնածու է։ Անկուսակցական է։
Հրանտ Վարդանյանի շնորհիվ 2000 թ. մայիսի 1-ից Հայաստանի Հանրապետությունում պետական մակարդակով վերականգնվել է Աշխատանքի միջազգային օրվա տոնակատարությունը։ Եղել է Հայաստանի բասկետբոլի ֆեդերացիայի նախագահ (1998-2003 թթ.), Հայաստանի Ազգային Օլիմպիական կոմիտեի ղեկավար մարմնի անդամ (1992-2001 թթ.), Երևանի պետական ճարտարագիտական համալսարանի հոգաբարձուների խորհրդի անդամ (2003-2014 թթ.)։
Հրանտ Վարդանյանը մահացել է 2014 թ. ապրիլի 20-ին։ Թաղված է Երևանի քաղաքային պանթեոնում  ։
Բիզնես գործունեություն
Հրանտ Վարդանյանն աշխատանքային գործունեությունը սկսել է Երևանի ծխախոտի փորձարարական կոմբինատում, որպես ինժեներ-տեխնոլոգ։ 1984 թ.-ից կոմբինատի գլխավոր տնօրենի տեղակալն է եղել։ 1996 թ.-ից սկսել է բիզնես գործունեությունը՝ խթանելով հայրենական արտադրության վերականգմանն ու զարգացմանը։
Հիմնադրել է «Գրանդ Տոբակո», «Գրանդ Քենդի», «Ինթերնեյշնլ Մասիս Տաբակ» և այլ ընկերություններ։ Նրա հիմնադրած ընկերությունների խումբը՝ «Գրանդ Հոլդինգը», հանրապետության առաջին հարկատուն է, առաջինն է պատրաստի արտադրանքի արտահանման ծավալով, աշխատատեղերի քանակով ։ Ընկերության հետ համագործակցելու շնորհիվ գյուղատնտեսության ոլորտում ստեղծվել են հազարավոր աշխատատեղեր՝ հատկապես Հայաստանի Հանրապետության սահմանամերձ բնակավայրերում։
Բիզնես գաղափարախոսություն
1991 թ.-ից՝ անկախության առաջին վեց տարիներին, երբ երկրում զանգվածային գործազրկություն էր, Հայաստանում գրեթե ոչինչ չէր արտադրվում և ամեն ինչ ներկրվում էր, Հրանտ Վարդանյանը՝ որպես գործարար, իր առջև դրեց հայրենական արտադրության վերածննդի ու զարգացման խնդիրը։ Նա առաջինը հավատաց, որ Հայաստանում անհրաժեշտ մտավոր, կադրային ու արտադրական ներուժ կա՝ ներքին ու արտաքին շուկաներում մրցակցելու համար։ Նա մյուս արտադրողների համար օրինակ դարձավ և իր գործունեությամբ ապացուցեց, որ զանգվածային գործազրկության, արտագաղթի և շրջափակման պայմաններում հայ ազգը ոչ միայն կարող է աշխատել, որակով արտադրանք տալ և իր երկրում արժանապատվորեն ապրել, այլև իր արտադրանքն արտահանել ու այլ երկրների բազմամիլիոնանոց շուկաները գրավել։
Բարեգործություն
Հրանտ Վարդանյանի բարեգործական գործունեությունը բազմանպատակ ու համակարգային էր՝ գիտություն, կրթություն, մշակույթ, առողջապահություն, սպորտ և այլն։ Հովանավորել է Երևանի կենդանաբանական այգին, հիմնել և ֆինանսավորել «Հայրենիք» մանկական բարեգործական հեռուստաալիքը, տարիներ շարունակ վճարել Հայաստանի բոլոր Սոցաշխատանքի հերոսներին ամենամսյա թոշակ։
Հրանտ Վարդանյանը Տավուշի մարզում՝ հատկապես սահմանամերձ գյուղերում, երկարաժամկետ խոշոր բարեգործական ծրագրեր էր իրականացնում՝ դրանով իսկ նպաստելով տեղական համայնքների զարգացմանը։ Կառուցել է Հայաստանի Մասիս քաղաքի Սուրբ Թադեոս եկեղեցին ։
Անձնական կյանք
Հրանտ Վարդանյանը ծնվել է Միքայել Վարդանյանի և Շուշանիկ Սարգսյանի ընտանիքում։ Ունի երկու քույր՝ Ռիմա և Ռոզա։ Արմատներն Արևմտյան Հայաստանի Խնուս գյուղից են։ Տատիկն ու պապիկը 1915 թ. Հայոց ցեղասպանության զոհեր են դարձել։ 7 տարեկանում կորցրել է հորը։ Կնոջ՝ Զինա Մուրուզյանի հետ ծանոթացել է Երևանի Պոլիտեխնիկական Ինստիտուտում ուսանելու տարիներին։ Ամուսնացել է 1972 թ.-ին։ Ունի երկու որդի՝ Միքայել և Կարեն, և վեց թոռ՝ Իզաբելլա, Զինա, Հրանտ, Դանիել, Մարկ և Ակսել։
Արտաքին հղումներ
Կատեգորիա:Հայ բարերարներ Կատեգորիա:Հայ գործարարներ Կատեգորիա:ՀՊՃՀ շրջանավարտներ Կատեգորիա:ՀՀ տնտեսության վաստակավոր աշխատողներ Կատեգորիա:«Հայրենիքին մատուցած ծառայությունների համար» 1-ին աստիճանի շքանշանի ասպետներ
Յուդիթ Մեյսոն
Յուդիթ Մեյսոն (Judith Mason, ծննդյան անունը՝ Յուդիթ Սեելանդեր Մենժ, ), հարավաֆրիկացի նկարիչ, ով ստեղծագործել է յուղանկարի, տպագրության, գծանկարի, խառը տեխնիկայի բնագավառում։ Մեյսոնի աշխատանքը հարուստ է սիմվոլիզմով և դիցաբանությամբ` ներկայացնելով հազվագյուտ տեխնիկական վիրտուոզություն։
Կենսագրություն
Յուդիթ Մեյսոնը ծնվել է 1938 թվականին Պրետորիայում, Հարավային Աֆրիկա։ 1956 թվականին ավարտել է Պրետորիայի աղջիկների ավագ դպրոցը։ 1960 թվականին Ուիտուոտերստրանդի համալսարանից ստացել է արվեստի բակալավրի աստիճան։ Նկարչություն է դասավանդել Ուիտուոտերստրանդի համալսարանում, Պրետորիայի համալսարանում, Քեյփթաունի Միխայելիս արվեստի դպրոցում, 1989-1991 թթ.՝ Ֆլորենցիայի Լորենցո Մեդիչի դպրոցում, Պոչտեֆստրումի, Նատալի, Սթելլենբոսի և Քեյփթաունի համալսարաններում եղել է դոկտորատուրայի և ասպիրանտուրայի բաժինների արտաքին հսկիչ։ Մեյսոնի մի քանի ստեղծագործություններ վերաբերում են Ճշմարտության և հաշտեցման հանձնաժողովի կողմից բացահայտված վայրագություններին ։ Մեյսոնը մահացել է 2016 թվականի դեկտեմբերի 28-ին Մպումալանգա նահանգի Ուայթ Ռիվեր գյուղաքաղաքում ։
Արտաքին հղումներ
Կատեգորիա:Հարավաֆրիկացի նկարչուհիներ Կատեգորիա:Ժամանակակից նկարիչներ Կատեգորիա:20-րդ դարի նկարչուհիներ Կատեգորիա:21-րդ դարի կին արվեստագետներ
Վերգինե Արծրունի
Վերգինե Բագրատի Արծրունի , հայ երգչուհի (դրամատիկական սոպրանո), մանկավարժ։
Ծանոթագրություններ
Կատեգորիա:Հայ երգչուհիներ Կատեգորիա:Արծրունիներ Կատեգորիա:Հայ մանկավարժներ Կատեգորիա:Սոպրանոներ
Հռետոր
Հռետոր, ճարտասան։ Մարդ, ով տիրապետում է խոսքի արվեստին, հանդես է գալիս զանգվածների առաջ, թողնում է ոգեշնչող, ոգևորող ազդեցություն։ Հին Հունաստանում և Հռոմում՝ ճարտասան, ով հատկապես զբաղվում էր ոչ թե գործնական, այլ ցուցադրական պերճախոսությամբ, օրինակ, հռետորական դպրոցի ուսուցիչ կամ աշակերտ։
Հին Հունաստանում հայտնի հռետորներ էին․ Դեմոսթենեսը, Լիսիասը, Էսխինեզը, Անդոկիդեսը, Անտիֆոնը, Դինարքը, Հիպերիդը, Իսեուզը, Իսոկրատեսը, Լիկուրգ Աթենացին և այլք։
20-րդ դարի ազդեցիկ հռետորներ են համարվում․ Ուինսթոն Չերչիլը, Շառլ դը Գոլը, Ադոլֆ Հիտլերը, Յոզեֆ Գեբելսը, ՄակԱրթուր Դուգլասը, Բենիտո Մուսոլինի, Ֆրանկլին Դելանո Ռուզվելտը։
Ռեյ Բրաուն (երաժիշտ)
Ռեյմոնդ Մեթյուզ «Ռեյ» Բրաուն (Ray Brown, ), աֆրոամերիկացի ջազ կոնտրաբասիստ և թավջութակահար, ով հայտնի է իր մեծ աշխատանքով Օսկար Փիթերսոնի և Էլլա Ֆիցջերալդի հետ։
Վաղ կյանք
Ռեյ Բրաունը ծնվել է Փիթսբուրգ՝ Փենսիլվանիայում, և դաշնամուրի պարապմունքների է գնացել 8 տարեկանից։ Երբ նա նկատեց, թե ինչքան դաշնակահարներ են հաճախում իր ավագ դպրոցը, նա մտածեց տրոմբոն վերցնելու մասին բայց միջոցներ չուներ։ Երբ ավագ դպրոցի ջազ նվագախմբում ազատ տեղ բացվեց, նա ընտրեց կոնտրաբասը ։
Կարիերա
Բրաունի վրա վաղ հասակում ամենամեծ ազդեցությունը թողել է բաս նվագող Ջիմի Բլանտոնը, ով Դյուկ Էլինգթոնի խմբի բասիստն էր ։ Որպես երիտասարդ երաժիշտ Բրաունը միանգամից հայտնի դարձավ Փիթսբուրգի ջազի ասպարեզում՝ իր առաջին քայլերը կատարելով փորձառու նվագողների խմբերի՝ Jimmy Hinsley Sextet-ի և Snookum Russell-ի, հետ ։ Ավագ դպրոցը ավարտելուց հետո, լսելով պատմություններ Նյու Յորքի 52-րդ փողոցի ջազային տեսարանների մասին, տոմս է առնում դեպի Նյու Յորք ։ Նա ժամանեց Նյու Յորք 20 տարեկանում, հանդիպել է Հենկ Ջոնսի հետ, ում հետ նախկինում ծանոթացել և աշխատել էր Դիզի Գիլեսպին, ով փնտրում էր բաս նվագող։ Գիլեսպին տեղում վարձում է Բրաունին, և շուտով նա նվագում է այնպիսի հայտնի երաժիշտների հետ, ինչպիսիք են՝ Արտ Թեյթումը և Չարլի Պարկերը։ 1948 թ.-ին նա լքեց Դիզիի խումբը, որպեսզի հիմնի տրիո Հենկ Ջոնսի և Չարլի Սմիթի հետ ։ 1946 թվականից մինչև 1951 թվականը Բրաունը նվագում էր Գիլեսպիի խմբում։ Բրաունը, վիբրաֆոնիստ Միլթ Ջեքսոնի, թմբկահար Քեննի Քլարկի և դաշնակահար Ջոն Լյուիսի հետ ստեղծում է Գիլեսպիի խմբի ռիթմը։ Լլուիսը, Քլարկը և Ջեքսոնը ի վերջո ձևավորեցին ժամանակակից ջազ քառյակը։ Բրաունը ծանոթացավ է երգիչ Էլլա Ֆիցջերալդի հետ, երբ նա միացավ Գիլեսպիի խմբին ։ Նրանք ամուսնացան 1947 թվին և նրանք միասին որդեգրեցին Ֆիցջերալդի խորթ քրոջ երեխային, ում նրանք անվանեցին Ռեյ Բրաուն Կրտսեր, Ֆիցջերալդը և Բրաունը բաժանվեցին 1953 թվին, սակայն շարունակում էին միասին ներկայացումներ տալ ։
Հետագա կարիերա
1974-1982 թվականներին Բրաունը ձայնագրեց մի շարք ալբոմներ կիթառահար Լաուրինդո Ալմեիդայի, սաքսոֆոնիստ և ֆլեյտահար Բադ Շանկի և թմբկահար Շելի Մեննի (փոխարինել է Ջեֆ Համիլթոնին 1977 թվականից հետո) հետ L.A. Four անունով։ Բրաունը հյուրընկալվել է «Razor Boy», որպես բաս նվագող, երկրորդ ելույթը Սթելի Դանի երկրորդ ալբոմն էր՝ Countdown to Ecstasy, հրապարակվել է 1973 թ.-ին ։ 1980-1990-ական թվականներին Բրաունը առաջնորդվում էր իր տրիոյով, և շարունակում էր կատարելագործել իր բասի ոճը։ Հետագա տարիներին ձայնագրել է, և շրջագայել է հայտնի դաշնակահար Ջին Հարիսի հետ։ 1980-ականների սկզբին Բրաունը հանդիպեց Դայան Կրոլին Բրիտանական Կոլումբիայի, Նանաիմոյի ռեստորանում։ 1990 թ.-ին նա համագործակցում է դաշնակահար Բոբ Էնրիքեզի և թմբկահար Էլ Ֆոստերի հետ, Էնրիքեզի ալբոմի՝ The Wildman Returns-ի համար ։
Անձնական կյանք
Ռեյ Բրաունը ամուսնանում է Էլլա Ֆիցջերալդի հետ 1947 թվականին։ Զույգը որդեգրում է տղա՝ Ռեյ Բրաուն Կրտսերին, սակայն այդ ամուսնությունը երկար չի տևում, աշխատանքը խանգարեց դրան։ Ռեյը և Էլլան բաժանվեցին 1953 թ.-ին, սակայն շարունակում էին միասին ներկայացումներ տալ։ Բրաունը մահացավ քնած ժամանակ, գոլֆ խաղալուց հետո, Ինդիանապոլիսի շոուից առաջ։
Մրցանակներ և պարգևներ
2001 թ.-ին Բրաունը պարգևատրվեց Ավստրիայի գիտության և արվեստի 1-ին դասի խաչով։
Գրեմմի
Նա ստացավ իր առաջին Գրեմմին իր «Gravy Waltz» երգի համար, որը հետագայում օգտագործվեց որպես The Steve Allen Show-ի թեմա։
Եվրոպայի և Ասիայի սահման
Եվրոպայի և Ասիայի միջև սահման, սահմանաբաժան, որը իրարից առանձնացնում է Եվրասիա մայրցամաքի երկու հատվածները։ Սահմանը անցնում է Ուրալյան լեռների արևելյան ստորոտով և Մուհոջարի լեռներով, Էմբա գետով, Կասպից ծովի հյուսիսային ափագծով, Կումա-Մանիչի իջվածքով և Կերչի նեղուցով ։ Ռուսաստանի տարածքով սահմանագծի ընդհանուր երկարությունը կազմում է 5524 կմ, ընդ որում 2000 կիլոմետրը անցնում է Ուրալյան լեռներով, 990 կիլոմետրը՝ Կասպից ծովով ։
Որոշ աղբյուրներ օգտագործում են սահմանաբաժանման այլ տարբերակ։ Ըստ այդ տարբերակի, Եվրոպայի և Ասիայի միջև սահմանագիծը անցնում է Ուրալյան լեռների ջրբաժանով, Ուրալ գետով Կովկասյան լեռների ջրբաժանով ։
Եվրոպայի տարանջատումը Ասիայից ոչ թե տրամաբանության կամ աշխարհագրական պայմանավորվածության, այլ պատմության արդյունք է ։
Պատմություն
Եվրոպայի և Ասիաի սահմանը մ.թ.ա. VI դարի սկզբից մինչ մեր օրերը մեծ փոփոխություններ է կրել՝ տեղափոխվելով արևմուտքից դեպի արևելք։ Հին հույները Եվրոպայի և Ասիայի սահմանագիծը անց էին կացնում Միջերկրական ծովի կենտրոնական հատվածով։ Ավելի ուշ, մ.թ.ա. 524- 457 թվականներին, սահման սկսեցին համարել Կերչի նեղուցը և Թանայիս (Դոն) գետը։ Այս մոտեցման հեղինակը հայտնի աշխարհագրագետ Կլավդիոս Պտղոմեոսն էր և այն անփոփոխ մնաց ընդհուպ մինչև XVIII դարը։
1730 թվականին շվեդ գիտնական Ֆիլիպ Յոհան ֆոն Ստրալենբերգը առաջին անգամ գիտական գրականության մեջ առաջ է քաշել Եվրոպայի և Ասիայի սահմանագծի հիմնավորումը ։ Ավելի ուշ, 1736 թվականին Վասիլի Տատիշևը պնդել է, որ ինքն է Ստրալենբերգին տվել այս միտքը։ Տատիշևը իր գրքում հիմնավորել է, որ աշխարհամասերի միջև սահմանը անցնելու է Յուգորսկի Շարով, Ուրալյան լեռներով, Ուրալ գետով՝ բաժանելով այնպիսի քաղաքներ, ինչպիսիք են Օրսկը և Օրենբուրգը, Կասպից ծովով, Կումա գետով, Կովկասով, Ազովի և Սև ծովերով, Բոսֆորի նեղուցով։
Աշխարհագրություն
Եվրոպայի և Ասիայի սահմանը ձգվում է Կարայի ծովից Ուրալյան լեռների արևելյան ստորոտ՝ սահմանակցելով Նենեցյան ինքնավար օկրուգին և Կոմի Հանրապետությանը արևմուտքից և Յամալ-Նենեցյան ինքնավար օկրուգին և Խանտի-Մանսիական ինքնավար շրջանին՝ արևելքից։
Այնուհետև սահմանը ձգվում է դեպի արևելք և արևմուտքում սահմանակից է լինում Պերմի երկրամասին, իսկ արևելքում՝ Սվերդլովսկի մարզին, ընդորում, Սվերդլովսկի մարզի հարավարևմտյան շրջանները մնում են Եվրոպայի կազմում։ Այս բաժանմամբ պայմանավորված սահմանագի մոտ կան «Ազիատսկայա» երկաթուղային կայարան և Ազիատսկայա գյուղ, որտեղ էլ գտնվում է կայարանը։
Չելյաբինսկի մարզում սահմանաբաժանման արդյունքում Եվրոպայում են մնում Աշինսկի, Կատաև-Իվանովսկի և Սատկինսկի մունիցիպալ շրջանները, ինչպես նաև մունիցիպալ շրջանների և քաղաքային համայնքների արևմտյան հատվածները, որոնք սահմանակից են Բաշկորտոստանին։ Օրենբուրգի մարզի մեծ մասը սահմանաբաժանման արդյունքում հայտնվել է Եվրոպայում։ Բացառություն են կազմում միայն արևելյան շրջանները։ Ձգվելով հարավ՝ դեպի Եվրոպայի կազմի մեջ են մտնում նաև Ղազախստանի Ակտյուբինսկի մարզը, որի տարածքում էլ սահմանը հասնում է մինչև Մուհոջարի լեռներ (Ուրալյան լեռների շարունակությունը Ղազախստանում) և Էմբա գետով դուրս գալիս դեպի Մերձկասպյան ցածրավայր, այնուհետև Կասպից ծովով դուրս է գալիս Կումա գետի ակունք, շարունակվում Կումա-Մանիչի իջվածքով դեպի Դոն գետ, այնուհետև դեպի Ազովի ծովի հարավային ափագիծ։
Եվրոպայի և Ասիայի հարավային սահմանը անցնում է Կերչի նեղուցով, Ղրիմի (Եվրոպա) և Թամանի թերակղզիներով (Ասիա)՝ Տուզլա կղզին թողնելով Ասիայում։
Ծանոթագրություններ
Կատեգորիա:Եվրոպայի աշխարհագրություն Կատեգորիա:Ասիայի աշխարհագրություն
Գոհար Գալաչյան
Գոհար Համբարձումի Գալաչյան, հայ օպերային երգչուհի՝ մեցցո-սոպրանո, ՀԽՍՀ ժողովրդական արտիստ (1967) ։
Կենսագրություն
Ծնվել է Երևանում։ 1952 թվականին ավարտել է Երևանի Կոմիտասի անվան պետական կոնսերվատորիան։ 1952-1956 թվականներին և 1960 թվականից եղել է Երևանի Սպենդիարյանի անվան օպերայի և բալետի թատրոնի մեներգչուհի, իսկ 1956-1959 թվականներին՝ ԽՍՀՄ Մեծ թատրոնի մեներգչուհի։ 1979 թվականից դասավանդել է Երևանի կոնսերվատորիայում ։
Դերեր
Կատարած դերերից են՝
1967 թվականին արժանացել է ՀԽՍՀ ժողովրդական արտիստի կոչմանը։ Մահացել է Երևանում։
Հիշատակ
Գոհար Գալաչյանի 90-ամյակի առթիվ նրա դասավանդած դասարանի պատին փակցվել է հուշատախտակ ։
Վանեվանքի վիմական արձանագրություններ
Ստորև ներկայացված է Գեղարքունիքի մարզի Արծվանիստ գյուղի արևելյան ծայրամասում գտնվող Վանեվանի վանքի արձանագրությունները ՝
Ադրբեջանի Հանրապետության երիտասարդության և սպորտի նախարարություն
Ադրբեջանի Հանրապետության երիտասարդության և սպորտի նախարարությունը մշակում և իրականացնում է «Կառավարության կառուցվածքի և գործունեության մասին» Ադրբեջանի Հանրապետության օրենքով իրեն վերապահված գործունեության ոլորտում Ադրբեջանի Հանրապետության կառավարության քաղաքականությունը։ Նախարարությունն ստեղծվում, վերակազմակերպվում է, և նրա գործունեությունը դադարեցվում է օրենքով։ Նախարարությունը գործում է Ադրբեջանի Հանրապետության Սահմանադրության, օրենքների, իրավական այլ ակտերի և իր կանոնադրության հիման վրա ։
2018 թվականից Ադրբեջանիի Հանրապետության երիտասարդության և սպորտի նախարարն Ազադ Ռեհիմովն է ։
Նախարարության մասին
Ադրբեջանի Հանրապետության երիտասարդության և սպորտի նախարարությունը ստեղծվել է Ադրբեջանի Հանրապետության նախագահի 1994 թվականի հուլիսի 26-ի N 179-Ն հրամանագրով ։
Ընդհանուր տեղեկատվություն
Նախարար
Տեղակալներ
Ծանոթագրություններ
Կատեգորիա:Ադրբեջանի նախարարություններ Կատեգորիա:1994 հիմնադրումներ Ադրբեջանում
Դեջոն
Դեջոն (հանգըլ՝ 대전, հանջա՝ 大田), անմիջական ենթակայության քաղաք Հարավային Կորեայի կենտրոնում։ Հարավային Չունգչոնգ նահանգի վարչական կենտրոնն է։ Մեծությամբ Կորեայի 5-րդ քաղաքն է։ Համարվում է Հարավային Կորեայի գիտատեխնիկական մայրաքաղաքը։
Աշխարհագրություն
Դեջոնը գտնվում է Հարավային Կորեայի կենտրոնական մասում, մայրաքաղաք Սեուլից 167 կմ, Բուսանից 294 և Քվանջուից 169 կմ հեռավորության վրա։
Պատմություն
Նախքան քաղաքով երկաթգծային ճանապարհի անցնելը, այն «Հաբաթ» անունով փոքրիկ քաղաք էր։ 1905 թվականին այստեղ Սեուլ-Բուսան երկաթգծային ճանապարհին կառուցվեց կայարան և քաղաքը սկսեց արագորեն զարգանալ։
1932 թվականին Չունգնամ նահանգի վարչական կենտրոնը Կոնջուից տեղափոխվեց Դեջոն։
Տրանսպորտ
Երկաթուղային կայարանը Կյոնբու և Հոնամ մայրուղիների խաչմերուկում է։ Քաղաքը սպասարկվում է Չոնջու միջազգային օդանավակայանով։ Դեջոնում գործում է մետրոպոլիտեն։ Շահագործվել է 2006 թվականին։
Մշակույթ
1993 թվականին քաղաքում տեղի ունեցավ միջազգային ցուցահանդես (Համաշխարհային Էքսպո-1993 ցուցահանդես)։ Այս միջոցառման համար կառուցվեց է Էսպո կամուրջը։
Քաղաքում գործում է Կ-Լիրի Դեջոն քաղաքային ֆուտբոլային ակումբը։
Դուսան ազգային պարկում տեղակայված Դեջոնի արվեստի թանգարանը հայտնի է իր արվեստի և տեխնոլոգիայի համատեղմամբ ցուցանմուշներով։ Հիմնադրվել է 1998 թվականին։
Կլիմա
Դեջոնում խոնավ մուսոնային եղանակ է։ Ձմեռը թույլ է և արևային, տևողությունը՝ մոտ 2 ամիս։ Ամառը տաք է և անձրևոտ, տևողությունը՝ մոտ 5 ամիս։
Ծանոթագրություններ
Կատեգորիա:Հարավային Կորեայի քաղաքներ
Ուաուա
Ուաուա (Uauá), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Մի մաս է կազմում Բաիա նահանգի հյուսիսարևելյան մարզը։ Մտնում է տնտեսական կարգավիճակ ունեցող Էուկլիդիս դա Կունյաի գավառի մեջ։ Բնակչությունը կազմում է 27 196 մարդ, ըստ 2006 թվականի տվյալների։ Տարածքը կազմում է 2 950,274 կմ2։ Բնակչության խտությունը՝ 9,2 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Հիմք (քերականություն)
Հիմք, քերականորեն ձևավորված բառի այն մասը, որը մնում է նրանից մեկ ձևակազմական (քերականական) մասնիկ՝ վերջավորություն, միջմասնիկ, նախամասնիկ, անջատելուց հետո։ Նավակում, նավակներ ձևերում հիմքն է նավակ։ Այն հիմքը, որը չունի այլ ձևակազմական մասնիկ (մասնիկներ), կոչվում է պարզ (ձի պարզ հիմք է ձիու ձևի մեջ), այն հիմքը, որն ունի ձևակազմական մասնիկ (մասնիկներ), կոչվում է ձևավոր (նավակներիցս դեպքում -ս մասնիկի ձևավոր հիմք է նավակներից, որ արդեն ունի -ներ և -ից ձևակազմական մասնիկները)։ Ձևակազմական միջմասնիկի հիմքը քերականորեն ձևավորված բառն է՝ առանց այդ մասնիկի [հաղթվեց բառի մեջ -վ ձևակազմական մասնիկի հիմք է (ձևավոր) հաղթեց բառը]։ Որոշ լեզվաբաններ ընդունում են նաև բառակազմական հիմք։
Հիմքերը կարող են լինել ածանցավոր և անածանց։ Անածանց հիմքերն այն հիմքերն են, որոնք կազմված են միայն արմատից, օրինակ, սեղանից, վազել բառաձևերի հիմքերը՝ սեղան, վազ, կազմված են միայն արմատից։ Անածանց են բոլոր արմատական բառերի հիմքերը, որոնցում վերջավորությունները, առանց ածանցներով միջնորդավորվելու, ուղղակի միանում են արմատներին ։
Առանց բնակազմիչ հատուկ տարրերի հիմքն անվանվում է անբուն հիմք։ Այսպես՝ լատիներեն fer-s բառաձևի հիմքը անբուն է, իսկ fer-i-mus բառաձևինը՝ բնավոր, որովհետև վերջինիս մեջ առկա է i բնակազմիչ տարրը ։
Ծանոթագրություններ
Կատեգորիա:Բառակազմություն
Արմեն Ղազարյան (ծանրորդ)
Արմեն Ղազարյան (Արմեն Ղազարյան, ) Հայաստանի ծանրորդ, ով հետո ներկայացրեց Ռուսաստան։ Արմենը ունեցել է հաջողակ կարիերա։ Նա հաղթել է արծաթե մեդալ 1997 թվականի 16-րդ Ծանրամարտի Եվրոպայի պատանեկան առաջնությունում և հաղթել է ոսկե մեդալ 1998 թվականի 16-րդ Ծանրամարտի Եվրոպայի պատանեկան առաջնությունում Լա Կորունայում, Իսպանիայում, դառնալով Եվրոպայի չեմպիոն։ Ղազարյանը բրոնզե մեդալ նույնպես հաղթել է 1999 թվականի Ծանրամարտի Եվրոպայի պատանեկան առաջնությունում 56 կգ քաշային կարգում և արծաթե մեդալ 2000 թվականի Ծանրամարտի Եվրոպայի պատանեկան առաջնությունում 62 կգ քաշային կարգում։ Վերջապես Ղազարյանը հաղթեց ոսկե մեդալ 2001 թվականի Ծանրամարտի Եվրոպայի պատանեկան առաջնությունում Տեսանոլիկում և դարձավ աշխարհի չեմպիոն։ 2004 թվականի Հունաստանի, Աթենքի ամառային օլիմպիական խաղերում վաստակել է չորրորդ հորիզոնականը տղամարդկանց 62 կգ քաշային կարգում։ Թեև Ղազարյանը բարձրացրեց ընդհանուր առմամբ 295 կգ, նույնը `բրոնզե մեդալակիր, քաշային տարբերության պատճառով չորրորդ տեղը զբաղեցրեց։ Ղազարյանը 2004 թվականին Հայաստանի միակ բրոնզե մեդալակիրն էր։
2006 թ. Եվրոպայի ծանրամարտի առաջնությունում Ղազարյանը նվաճեց բրոնզե մեդալ։ Նա նաև երկրորդ տեղն է զբաղեցրել 2006 թ. Ծանրամարտի աշխարհի առաջնությունում։ 2008 թվականի մայիսին նա դարձավ Ռուսաստանի քաղաքացի և սկսեց ներկայացնել Ռուսաստանը:Նա շարունակում է մտերիմ մնալ Հայաստանի ծանրամարտի ազգային հավաքականի կազմի հետ ։
Նա հաղթեց արծաթե մեդալ ծանրամարտի աշխարհի 2010 թվականի Առաջնությունում `որպես ռուս ծանրորդ։
Ծանոթագրություններ
Կատեգորիա:Սպիտակ քաղաքում ծնվածներ Կատեգորիա:Ծանրամարտի աշխարհի առաջնություն մեդալակիրներ Կատեգորիա:Հայ ծանրամարտիկներ Կատեգորիա:Ռուս ծանրամարտիկներ Կատեգորիա:Հայ օլիմպիական ծանրամարտիկներ Կատեգորիա:2004 թվականի ամառային օլիմպիական խաղերի ծանրամարտիկներ
Նոր Ամստերդամ
Նոր Ամստերդամ (Nieuw Amsterdam), Նյու Յորք քաղաքի սկզբնական անվանումը ։
Առաջացման պատմություն
1602 թվականին Յոթ Միացյալ Պրովինցիաների Հանրապետության Գերագույն Նահանգները (խոսակցական՝ Հոլանդական Հանրապետություն) հիմնեցին Վեստ-Հնդկական ընկերությունը՝ նրա առջև խնդիր դնելով գտնել դեպի Ասիա Հյուսիսարևմտյան ճանապարհը և Նիդեռլանդներին միացնել նոր հայտնաբերված տարածքները։
1609 թվականին այդ ընկերության արշավախումբն անգլիացի ծովագնաց Հենրի Հադսոնի (Հուդզոնի) ղեկավարությամբ հայտնագործեց, հետազոտեց ու կազմեց ապագա քաղաքի գտնվելու վայրի ծովածոցի և գետի դելտայի (ավելի ուշ Հուդզոնի անունը ստացած) քարտեզը։ Նահանգի առաջին բնակավայրը հիմնվել է Նահանգապետի կղզում (Governors Island)՝ Մանհեթենի հարևանությամբ, 1624 թվականին, իսկ ավելի ուշ՝ 1625 թվականին, բնակիչների կողմից Մանհեթեն կղզու հարավային ծայրակետում կառուցվեց Ֆորտ Ամստերդամը։